# Udkast til ændringer til vedtægter for bestyrelsen for Frederikshavn Gymnasium & HF-kursus

Bilag til bestyrelsesmøde 7.12. 2017 – behandlet og rettet til på mødet 5.9.

**Valg af personalerepræsentanter til bestyrelsen foregår således:**

Kandidatopstillingen foregår på et opstillingsmøde for hele personalet. Mødet skal finde sted senest d. 1. marts det år, hvor der er valg til bestyrelsen (2 måneder før den nye bestyrelse indsættes). Mødet indkaldes af rektor med minimum 14 dages varsel og ledes af en dirigent valgt på mødet.

Kandidater erklærer på opstillingsmøde deres kandidatur og motivation for bestyrelsesarbejdet. Kandidater, der er forhindret i at møde til opstillingsmøde, kan skriftligt erklære deres kandidatur og motivation.

Hvis der kun er opstillet det antal kandidater, der svarer til antallet af personalebestyrelsespladser, betragtes disse som valgt. Hvis der er flere kandidater end bestyrelsespladser, afholdes afstemning. Afstemningen er hemmelig og skriftlig og foranstaltes af rektor. Den skal findes sted senest 14 dage efter opstillingsmødet. Valgkontrollører og optællere udpeges på opstillingsmødet.

Rektor offentliggør valgets resultat.

Hvis en personalerepræsentant udtræder af bestyrelsen i utide, afholdes valg efter ovenstående retningslinjer.

Elevrepræsentanter til bestyrelsen vælges efter samme retningslinjer som personalerepræsentanterne. Her forestår elevrådet valget og udpeger valgkontrollører. Resultatet af valget meddeles skolens rektor, som sørger for at det offentliggøres for alle elever.

Personalerepræsentanter og elevrepræsentanter aftaler indbyrdes, hvem der har stemmeretten. Dette meddeles formanden på 1. bestyrelsesmøde efter valget og føres til referat.